Държавен вестник, бр. 47, 2012 г., стр. 27

БРОЙ  47	
Д Ъ Р Ж А В Е Н  В Е С Т Н И К 	
СТР.  27  
на въздухоплавателни средства, регистрирани 
под юрисдикцията на Република България, 
се осъществяват само след предварително 
разрешение на министъра на транспорта, 
информационните технологии и съобщенията 
или упълномощено от него длъжностно лице 
за монтиране и експлоатация на необходимите 
съоръжения на борда на съответното въздухо­
плавателно средство.
(2) Електронни съобщения чрез радиосъо­
ръжения от електронни съобщителни мрежи 
за предоставяне на МСА услуги на борда на 
въздухоплавателни средства, които прелитат 
над територията на Република България и са 
регистрирани в други държави – членки на 
Европейския съюз, се осъществяват, без да се 
подава уведомление до комисията, при условие 
че използването на радиочестотния спектър от 
съответната МСА система вече е разрешено 
от държавата членка, под чиято юрисдикция 
са регистрирани въздухоплавателните средства, 
на борда на които се предоставят услугите.
(3) Електронни съобщения чрез радиосъо­
ръжения от електронни съобщителни мрежи 
за предоставяне на МСА услуги на борда на 
въздухоплавателни средства, които прелитат 
над територията на Република България и са 
регистрирани в държави извън Европейската 
общност, се осъществяват, без да се подава 
уведомление до комисията, при условие че 
услугите са регистрирани според съответните 
правила на Международния съюз по далеко­
съобщения.
(4) При осъществяване на електронните съ­
общения по ал. 1, 2 и 3 се спазват техническите 
изисквания, посочени в т. 9 от приложението, 
в съответствие с разпоредбите на Решение 
2008/294/ЕО на Европейската комисия от 7 ап­
рил 2008 г. относно хармонизираните условия 
за използване на радиочестотния спектър за 
предоставяне на мобилни съобщителни услуги 
на борда на въздухоплавателни средства (MCA 
услуги) в Общността (ОВ, L 98/19 от 10 април 
2008 г.).
(5) Електронни съобщения чрез радиосъо­
ръжения от електронни съобщителни мрежи за 
предоставяне на MCA услуги се осъществяват 
само при условие, че се спазват изискванията 
за авиационна безопасност чрез сертифициране 
на летателната годност и други приложими 
към въздухоплаването разпоредби.
Чл. 14. (1) Електронни съобщения чрез 
радиосъоръжения от електронни съобщител­
ни мрежи за предоставяне на MCV услуги на 
борда на плавателни съдове, регистрирани под 
юрисдикцията на Република България, се осъ­
ществяват само след предварително разрешение 
на министъра на транспорта, информационните 
технологии и съобщенията или упълномоще­
но от него длъжностно лице за монтиране и 
експлоатация на необходимите съоръжения на 
борда на съответния плавателен съд.
(2) Електронни съобщения чрез радиосъо­
ръжения от електронни съобщителни мрежи 
за предоставяне на MCV услуги на борда на 
плавателни съдове, които се намират в тери­
ториалното море на Република България и са 
регистрирани под юрисдикцията на държава – 
членка на Европейския съюз, се осъществяват, 
без да се подава уведомление до комисията при 
условие, че използването на радиочестотния 
спектър от съответната MCV система вече е 
разрешено от държавата членка, под чиято 
юрисдикция е регистриран плавателният съд, 
съгласно нейния разрешителен режим и в 
съответствие с Препоръка 2010/167/ЕС от 19 
март 2010 г. на Европейската комисия относно 
разрешителния режим за системи за мобилни 
съобщителни услуги на борда на плавателни 
съдове (MCV услуги) (ОВ, L 72/42 от 20 март 
2010 г.).
(3) Електронни съобщения чрез радиосъо­
ръжения от електронни съобщителни мрежи 
за предоставяне на МСV услуги на борда на 
плавателни съдове под флага на трета дър­
жава, намиращи се в териториалното море 
на Република България, се осъществяват, без 
да се подава уведомление до комисията при 
условие, че използването на радиочестотния 
спектър за предоставяне на MCV услуги на 
тези плавателни съдове вече е разрешено от 
съответната държава при условия, идентични 
с посочените в т. 10 от приложението.
(4) При осъществяване на електронните 
съобщения по ал. 1, 2 и 3 се спазват техни­
ческите изисквания, посочени в т. 10 от при­
ложението, в съответствие с разпоредбите на 
Решение 2010/166/ЕС на Европейската комисия 
от 19 март 2010 г. за хармонизирани условия 
за използване на радиочестотния спектър за 
мобилни съобщителни услуги на борда на пла­
вателни съдове (MCV услуги) в Европейския 
съюз (ОВ, L 72/38 от 20 март 2010 г.).
(5) Електронни съобщения чрез радиосъо­
ръжения от електронни съобщителни мрежи за 
предоставяне на MCV услуги се осъществяват 
само при условие, че се спазват изискванията 
за морската безопасност и/или обществената 
сигурност и други приложими към морското 
оборудване разпоредби.
Чл. 15. (1) Електронни съобщения чрез 
земни станции на борда на въздухоплавателни 
средства (AES), регистрирани под юрисдикцията 
на Република България, се осъществяват само 
след предварително разрешение на министъра 
на транспорта, информационните технологии 
и съобщенията или упълномощено от него 
длъжностно лице за монтиране и експлоата­
ция на необходимите съоръжения на борда на 
съответното въздухоплавателно средство.
(2) Електронни съобщения чрез електрон­
ни съобщителни мрежи от земни станции на 
борда на въздухоплавателни средства (AES), 
които прелитат над територията на Република